CELEX: 62018TN0180
Language: sl
Date: 2018-03-12 00:00:00
Title: Zadeva T-180/18: Tožba, vložena 12. marca 2018 – VJ/ESZD

7.5.2018   
            
            
               SL
            
            
               Uradni list Evropske unije
            
            
               C 161/69
            
         Tožba, vložena 12. marca 2018 – VJ/ESZD
   (Zadeva T-180/18)
   (2018/C 161/86)
   Jezik postopka: francoščina
   
      Stranki
   
   
      Tožeča stranka VJ (zastopnica: N. de Montigny, odvetnica)
   
      Tožena stranka: Evropska služba za zunanje delovanje
   
      Predlogi
   
   Tožeča stranka Splošnemu sodišču predlaga, naj:
   ugotovi in razsodi,
   
               —
            
            
               obračunski list, ki ji ga je ESZD poslala z dopisom z dne 22. junija 2017, in, če je potrebno, obračunski list plače, na podlagi katerega se je/bo izvedlo plačilo dodatka za šolanje;
            
         
               —
            
            
               toženi stranki se naloži plačilo vseh stroškov postopka na tej stopnji.
            
         
      Tožbeni razlogi in bistvene trditve
   
   Tožeča stranka v utemeljitev tožbe navaja dva tožbena razloga.
   
               1.
            
            
               Prvi tožbeni razlog: ugovor nezakonitosti, ker izpodbijana odločba, dopis z dne 15. aprila 2016, na katerega se ta odločba opira, in Smernice ESZD kršijo Kadrovske predpise za uradnike, zlasti njegovo Prilog X.
            
         
               2.
            
            
               Drugi tožbeni razlog: nezakonitost izpodbijane posamične odločbe. Ta tožbeni razlog je sestavljen iz petih delov.
               
                           —
                        
                        
                           Prvi del: kršitev načel predvidljivosti, legitimnega pričakovanja in pravne varnosti ter kršitev načela dobrega upravljanja in pridobljenih pravic tožeče stranke.
                        
                     
                           —
                        
                        
                           Drugi del: kršitev zavez ESZD, slabo upravljanje ter kršitev načela pravne varnosti in upravičenega pričakovanja tožeče stranke.
                        
                     
                           —
                        
                        
                           Tretji del: kršitev načela pravice do družinskega življenja in izobrazbe.
                        
                     
                           —
                        
                        
                           Četrti del: kršitev načel enakega obravnavanja in nediskriminacije.
                        
                     
                           —
                        
                        
                           Peti del: neobstoj tehtanja interesov in spoštovanja načela sorazmernosti sprejetih ukrepov.